આમ તો જ્યારે પણ સુમંતરાયનો કાગળ આવે ત્યારે એ બે-ત્રણ વાર એ કાગળ વાંચ્યા કરતાં પણ આજે એ નોટીસ એક વાર પણ એમણે વાંચી નહોતી. સુનીલે એમને વાંચી સંભળાવી હતી. એ સાંભળી તરુલતાબેન વિચારમાં પડી ગયા. દસ દિવસમાં રૂપિયાની સગવડ કેવી રીતે કરવી. થોડી વાર વિચાર્યા પછી એમણે સુનીલને કહ્યું, “દીકરા, ગામથી કેશવકાકાને તેડાવ. કહે કે બે દિવસમાં આવી જાઓ.” શાંતિલાલ વકીલને મળવા જવાના હતા એમને રોક્યા અને કહ્યું, “સુમંતરાયને કાગળ લખી નાખો કે આવતી અમાસે હિસાબ જોઇ સમજીને રૂપિયા લઈ જાય.”